સ્મિતા અને રાજેશ વિશ્વકર્માની મોટી દીકરી માધવીની તબિયત ગયા વર્ષથી થોડી નરમ-ગરમ રહેવા લાગેલી. તેના હાર્ટમાં એક પ્રકારનું ઇન્ફેક્શન થઈ ગયું હતું જેને મેડિકલ ભાષામાં ડાયલેટેડ કાર્ડિયો માયોપથી કહે છે. એને લીધે ડૉક્ટરોએ સલાહ આપી કે દીકરીનું નામ તમે રજિસ્ટર કરાવી દો, તેને હાર્ટ-ટ્રાન્સપ્લાન્ટની જરૂર છે. હાર્ટ-ટ્રાન્સપ્લાન્ટ ત્યારે જ શક્ય છે જ્યારે કોઈ મગજથી મૃત વ્યક્તિનું હાર્ટ તમને ડોનેશનમાં મળે અને એ હાર્ટ દરદી સાથે મૅચ થતું હોય. નામ રજિસ્ટર કરાવ્યાના ૩ દિવસની અંદર જ તેમને ફોન આવ્યો કે એક હાર્ટ છે જે તમને મળી શકે એમ છે.